Ginkgoscia

Ginkgoscia er en slekt av palpebiller.

Utseende 
En liten (ca. 2,5 millimeter), noe bred, halvblankt svart palpebille. Hele kroppen er svært grovt, utflytende punktert. Hodet er bredt og rundet, fasettøynene er middelsstore og flate. De klubbeformede og knebøyde, 11-leddete antennene er betydelig lengre enn palpene, som hos denne slekten er nokså korte (utypisk for Hydraenidae). Pronotum er avrundet med ganske ujevn ytterkant, mye bredere enn langt, kraftig innsnevret ved roten. Dekkvingene er noe rundede, svært kraftig punktert.

Levevis 
Arten ble funnet i en liten bekk ca. 800 meter over havet.

Utbredelse 
Slekten er bare kjent fra Kina (Zhejiang).

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea (litt usikker plassering)
 Familien palpebiller, Hydraenidae
 Underfamilien strandpalpebiller, Ochthebiinae
 Slekten Ginkgoscia Jäch & Diaz, 2004 
 Ginkgoscia relicta Jäch & Diaz, 2004

Referanser

Kilder

Eksterne lenker 
 

Biller formelt beskrevet i 2004
Palpebiller
Kinas insekter
Dyr formelt beskrevet av Manfred A. Jäch
Dyr formelt beskrevet av Juan Angel Díaz-Pazos